REGOLAMENT TAL-KUMMISSJONI (KE) Nru 917/2007
tal-31 ta’ Lulju 2007
li jistabbilixxi l-prezz minimu li għandu jitħallas lill-produtturi tat-tin imqadded mhux ipproċessat kif ukoll l-ammont ta' l-għajnuna għall-produzzjoni għat-tin imqadded għas-sena tas-suq 2007/2008
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2201/96 tat-28 ta' Ottubru 1996 dwar l-organizzazzjoni komuni tas-swieq tal-prodotti tal-frott u l-ħxejjex ipproċessati (1), u partikolarment l-Artikoli 6b(3) u 6ċ(7) tiegħu,
Billi:
(1)
L-Artikolu 3(1)(ċ) tar-Regolament tal-Kummissjoni (KE) Nru 1535/2003 tad-29 ta’ Awissu 2003 li jistabbilixxi r-regoli dettaljati sabiex jiġi applikat ir-Regolament tal-Kunsill (KE) Nru 2201/96 rigward l-iskema ta' l-għajnuna għall-prodotti pproċessati mill-frott u l-ħxejjex ta’ l-ikel (2), jistabbilixxi d-dati għas-sena tas-suq għat-tin imqadded.
(2)
L-Artikolu 1 tar-Regolament tal-Kummissjoni (KE) Nru 1573/1999 tad-19 ta’ Lulju 1999 li jippreskrivi regoli dettaljati għall-applikazzjoni tar-Regolament tal-Kunsill (KE) Nru 2201/96 fir-rigward tal-karatteristiċi tat-tin imqadded li jikkwalifika għall-għajnuna skond l-iskema ta’ għajnuna tal-produzzjoni (3), jistabbilixxi l-kriterji li jrid ikollhom il-prodotti biex jibbenefikaw mill-prezz minimu u mill-ħlas ta’ l-għajnuna.
(3)
Il-prezz minimu u l-għajnuna fil-produzzjoni għandhom għalhekk jiġu stabbiliti għas-sena 2007/2008 tas-suq skond il-kriterji stipulati respettivament fl-Artikoli 6b u 6ċ tar-Regolament (KE) Nru 2201/96.
(4)
Il-miżuri pprovduti f'dan ir-Regolament huma konformi ma' l-opinjoni tal-Kumitat ta' Ġestjoni għall-Prodotti Proċessati abbażi tal-Frott u l-Ħxejjex,
ADOTTAT DAN IR-REGOLAMENT:
Artikolu 1
Għas-sena tas-suq 2007/2008, il-prezz minimu għal tin imqadded mhux ipproċessat referut fl-Artikolu 6a(2) tar-Regolament (KE) Nru 2201/96 għandu jkun ta’ EUR 1 018,38 għal kull tunnellata netta bil-prezz ta' kif joħroġ mill-bini tal-produttur.
Għas-sena tas-suq 2007/2008, l-għajnuna għall-produzzjoni għal tin imqadded referut fl-Artikolu 6a(1) tar-Regolament (KE) Nru 2201/96 għandu jkun ta’ EUR 258,57 għal kull tunnellata netta.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 31 ta’ Lulju 2007.